Horretarako, Elgoibarko Udalak, Moruko lursail honetako zulaketa lanak egiteko proiektua Eusko Jaurlaritzak antolatutako Auzolandegiak 2018 programara aurkeztu du. Gauzak horrela, estatuko hainbat lekutatik etorritako 18 eta 26 urte bitarteko gazte talde batek uztaileko hamabostaldi batean zehar lehenengo zonaldean lan egingo du. Beti, arkeologo profesionalen gainbegiratzepean, parte hartzaileek indusketa lanak egingo dituzte, Moruko Burdin Aroko defentsa gunea zein gailurra iparraldetik hegoaldera gurutzatzen duen lubakiaren ibilbidea mugatzeko helburuarekin.